《万岁山》
明代·马汝骥

葱郁倚青天，微茫散紫烟。
祖瀛符帝宅，泰华镇王川。
树里西山对，花中北极悬。
登封非远幸，三祝配尧年。

作者简介：马汝骥（1493-1543）字仲房，绥德人。 生于弘治六年九月十九日，卒于嘉靖二十二年十一月六日，年五十一。正德庚午五年举乡试。正德十二年（1517）举进士，改庶吉士，寻授编修，能诗，号为才子。正德十四年，因谏南巡廷杖，出为泽州知州。正德十六年，世宗即位，还为编修如故。嘉靖二年会试为同考官。嘉靖四年，《武宗实录》成，有篡修功，升修馔。嘉靖五年，母王氏卒，归三年，父烟山公卒。起为南京国子监司业，寻改北监。居数岁，升南京通政司右通政。嘉靖二十年，迁礼部右侍郎，加翰林侍讲学士。嘉靖二十二年，以肺病卒，赠尚书，谥文简。